pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พาณิชย์เผยเมนูอาหารต่างชาติขึ้นโต๊ะกับข้าวญี่ปุ่นมากขึ้น ข้าวกะเพรา – ข้าวมันไก่ ติดอันดับยอดนิยม ชี้เมนูง่าย แปลกใหม่ เน้นใช้จ่ายอย่างมีประสิทธิภาพ
วันจันทร์ที่ 15 พฤษภาคม 2560
พาณิชย์เผยเมนูอาหารต่างชาติขึ้นโต๊ะกับข้าวญี่ปุ่นมากขึ้น ข้าวกะเพรา – ข้าวมันไก่ ติดอันดับยอดนิยม ชี้เมนูง่าย แปลกใหม่ เน้นใช้จ่ายอย่างมีประสิทธิภาพ
นางอภิรดี  ตันตราภรณ์  รัฐมนตรีว่าการกระทรวงพาณิชย์ เปิดเผยรายงานจากสํานักงานส่งเสริมการค้าระหว่างประเทศ ณ กรุงโตเกียว ประเทศญี่ปุ่น ว่า ผลสํารวจแนวโน้มอาหารในครอบครัวญี่ปุ่นประจําปี 2559 ของศูนย์วิจัย JMA Research Institute Inc.
พบว่า เมนูอาหารต่างชาติเริ่มกลายเป็นเมนูอาหารในบ้านของชาวญี่ปุ่นเพิ่มมากขึ้น เนื่องจากแม่บ้านญี่ปุ่นในปัจจุบันเน้นเมนูอาหารที่ทําได้ง่ายควบคู่กับความแปลกใหม่ รวมทั้งเน้นการจับจ่ายอย่างมีประสิทธิภาพ
ศูนย์วิจัย JMA ได้ทําการสอบถามแม่บ้านชาวญี่ปุ่นอายุระหว่าง 20-70 ปี ปรากฏว่าอาหารไทยที่ติด 15 อันดับแรกของเมนูอาหารต่างชาติที่แม่บ้านเหล่านี้รับประทานมากที่สุด คือ ข้าวกะเพรา และข้าวมันไก่ โดยใน 15 อันดับนี้ประกอบด้วยเมนูอาหารจากเกาหลีใต้ อิตาลี โปรตุเกส สหรัฐอเมริกา และจีน
สัดส่วนของแม่บ้านญี่ปุ่นที่รับประทานเมนูอาหารต่างประเทศมีแนวโน้มเพิ่มมากขึ้นอย่างต่อเนื่อง โดยแม่บ้านญี่ปุ่นเหล่านี้ยังเริ่มประกอบเมนูอาหารต่างชาติเพื่อรับประทานในบ้านมากขึ้นด้วย โดยเฉพาะแม่บ้านที่มีอายุน้อยจะนิยมประกอบเมนูอาหารต่างชาติมากกว่า นอกจากนี้แม่บ้านญี่ปุ่นกว่าร้อยละ 88 จะประกอบอาหารเมนูผักมากกว่า 1 ครั้ง/วัน และมีการประกอบอาหารเมนูเนื้อสัตว์เพิ่มขึ้นเรื่อยๆ ในขณะที่เมนูเนื้อปลาลดลง ทั้งนี้ผักกึ่งสําเร็จรูปได้รับความนิยมมากขึ้น โดยเฉพาะผักหั่นฝอยสําหรับทําสลัด
“เมื่อพิจารณาจากรายละเอียดของรายจ่ายด้านอาหารแล้ว คนญี่ปุ่นมีแนวโน้มซื้ออาหารกึ่งสําเร็จรูปมากขึ้นเรื่อยๆ โดยเฉพาะครอบครัวที่มีสมาชิกตั้งแต่ 2 คนขึ้นไปจะมีสัดส่วนการใช้จ่ายอาหารกึ่งสําเร็จรูปมากกว่าครึ่งหนึ่งของรายจ่ายด้านอาหารทั้งหมด จึงนับว่าเป็นแนวโน้มดีต่อสินค้าอาหารกึ่งสําเร็จรูปของไทยในการขยายตลาดอาหารไทยในประเทศญี่ปุ่น โดยเฉพาะอย่างยิ่งคนญี่ปุ่นรุ่นใหม่ที่ต้องการความสะดวกสบาย หลากหลาย และแปลกใหม่ในการรับประทานอาหารมากขึ้น” รัฐมนตรีว่าการกระทรวงพาณิชย์กล่าว
การเผยแพร่ประชาสัมพันธ์อาหารไทยให้เป็นที่รู้จักแพร่หลายมากขึ้นในกลุ่มผู้บริโภคญี่ปุ่นผ่านช่องทางต่างๆ รวมทั้งการเปิดร้านอาหารไทยและการโฆษณาประชาสัมพันธ์ จะส่งผลดีต่ออุตสาหกรรมอาหารของไทยทั้งระบบ ทั้งการส่งออกวัตถุดิบอาหารไทยและอาหารไทยแบบกึ่งสําเร็จรูป โดยผู้ประกอบการด้านอาหารกึ่งสําเร็จรูปอาจจําเป็นต้องพัฒนารูปแบบผลิตภัณฑ์ให้มีความสะดวก ง่ายต่อการประกอบอาหารและการนํามารับประทาน ทั้งนี้ การพัฒนาผลิตภัณฑ์อาหารกึ่งสําเร็จรูปในรูปแบบที่แม่บ้านญี่ปุ่นสามารถนํามาประกอบอาหารได้ง่าย ไม่ยุ่งยาก จะช่วยสร้างแรงจูงใจในการซื้อสินค้าดังกล่าวด้วย
อนึ่ง ในช่วง 3 เดือนแรกของปี 2560 (เดือนมกราคม – มีนาคม 2560) ไทยส่งออกสินค้าอาหารไปยังญี่ปุ่นรวมมูลค่า 1,489.39 ล้านเหรียญสหรัฐฯ ขยายตัวจากช่วงเดียวกันของปีที่ผ่านมาร้อยละ 13.89 สินค้าอาหารส่งออกสําคัญอันดับต้นๆ ได้แก่ ไก่และไก่แปรรูป อาหารทะเลแปรรูป อาหารทะเลกระป๋อง ไก่สดแช่เย็นแช่แข็ง และกุ้งแปรรูป
รัฐบาลไทย-ข่าวทำเนียบรัฐบาล-ปลัดสธ. มอบนโยบายบูรณาการระบบบริการปฐมภูมิ รพ.สต. – คลินิกหมอครอบครัว - พชอ.
วันอังคารที่ 30 ตุลาคม 2561
ปลัดสธ. มอบนโยบายบูรณาการระบบบริการปฐมภูมิ รพ.สต. – คลินิกหมอครอบครัว - พชอ.
ปลัดกระทรวงสาธารณสุข มอบนโยบายปี 2562 ขับเคลื่อนระบบสุขภาพปฐมภูมิแบบบูรณาการ โรงพยาบาลส่งเสริมสุขภาพตําบล คลินิกหมอครอบครัว และคณะกรรมการพัฒนาคุณภาพชีวิตระดับอําเภอ  พร้อมสนับสนุนงบประมาณลงพื้นที่ ประชาชนมีส่วนร่วมในการส่งเสริมสุขภาพ
ปลัดกระทรวงสาธารณสุข มอบนโยบายปี 2562 ขับเคลื่อนระบบสุขภาพปฐมภูมิแบบบูรณาการ โรงพยาบาลส่งเสริมสุขภาพตําบล คลินิกหมอครอบครัว และคณะกรรมการพัฒนาคุณภาพชีวิตระดับอําเภอ พร้อมสนับสนุนงบประมาณลงพื้นที่ ประชาชนมีส่วนร่วมในการส่งเสริมสุขภาพ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ในปีงบประมาณ 2562 กระทรวงสาธารณสุข จะเร่งพัฒนาระบบบริการปฐมภูมิแบบบูรณาการ โดยโรงพยาบาลส่งเสริมสุขภาพตําบล (รพ.สต.) คลินิกหมอครอบครัว คณะกรรมการพัฒนาคุณภาพชีวิตระดับอําเภอ (พชอ.) ร่วมกับภาคีเครือข่ายทุกภาคส่วน ดูแลประชาชนเป็นองค์รวมแบบผสมผสาน ทั้งการสร้างเสริมสุขภาพ ควบคุมและป้องกันโรค รักษาพยาบาล และการฟื้นฟูสภาพ และการจัดการปัจจัยเสี่ยงสุขภาพ ให้ประชาชนและชุมชนมีส่วนร่วม พึ่งตนเองได้ มีคุณภาพชีวิตที่ดีขึ้น กระทรวงสาธารณสุข สนับสนุนงบประมาณลงพื้นที่อําเภอละ 30,000 บาท และสํานักงานกองทุนสนับสนุนการสร้างเสริมสุขภาพ (สสส.) /สํานักงานหลักประกันสุขภาพแห่งชาติ (สปสช.) สนับสนุนอําเภอละ 25,000 บาท รวมทั้งได้จัดตั้งสํานักสนับสนุนระบบสุขภาพปฐมภูมิที่ส่วนกลาง
นายแพทย์สุขุมกล่าวต่อว่า ในปีนี้จะปรับเกณฑ์การประเมินรพ.สต.ติดดาว ให้เหมาะกับบริบท และขนาด รพ.สต. โดยคงมาตรฐานด้านบริการประชาชน เน้นการเชื่อมโยงการทํางานระหว่างโรงพยาบาลแม่ข่ายและรพ.สต. มีการพัฒนาทีมพี่เลี้ยง และทีมประเมินระดับเขต จังหวัด และอําเภอ ส่วนคลินิกหมอครอบครัว เน้นการจัดตั้งในเขตเมือง/เขตประชากรหนาแน่น พัฒนาคุณภาพให้มีต้นแบบคลินิกหมอครอบครัวระดับเขต/จังหวัด มีเกณฑ์ประเมินมาตรฐาน (3S) และมีพัฒนาแอปพลิเคชันใช้ในคลินิกหมอครอบครัว สําหรับประชาชนและผู้ให้บริการ สําหรับคณะกรรมการพัฒนาคุณภาพชีวิตระดับอําเภอ เน้นให้เข้าใจเจตนารมณ์ของ พชอ. ที่มีพื้นที่เป็นฐาน ประชาชนเป็นศูนย์กลาง เป็นเจ้าของร่วมและการมีส่วนร่วม พัฒนาศักยภาพและเพิ่มสมรรถนะของพชอ. พัฒนากลไกการเยี่ยมเสริมพลัง ทั้งจากส่วนกลาง เขต และจังหวัด และเชื่อมโยงกับระบบบริการ รพ.สต./ คลินิกหมอครอบครัว
ทั้งนี้ ขณะนี้ มีรพ.สต. ผ่านเกณฑ์รพ.สต.ติดดาวระดับ 5 ดาวจํานวน 4,987 แห่งคิดเป็นร้อยละ 50.88 ในปีนี้ตั้งเป้าหมายให้ได้ร้อยละ 60 มีคลินิกหมอครอบครัวแล้ว 1,170 แห่งจะจัดตั้งเพิ่มอีก 364 แห่ง และมีคณะกรรมการพัฒนาคุณภาพชีวิตระดับอําเภอครบทั้ง 878 อําเภอทั่วประเทศ โดยมีการกําหนดปัญหาคุณภาพชีวิตที่จะแก้ไข 5 ลําดับแรกได้แก่ ผู้สูงอายุ 461 แห่งคิดเป็นร้อยละ 19 อุบัติเหตุจราจร 415 แห่งคิดเป็นร้อยละ 17 ขยะ/สิ่งแวดล้อม 408 แห่งคิดเป็นร้อยละ 17 อาหารปลอดภัย 241 แห่งคิดเป็นร้อยละ 10 และโรคติดต่อ 227 แห่งคิดเป็นร้อยละ 10 ในปีนี้เน้นคุณภาพและผลลัพธ์ของโครงการที่จะเกิดขึ้นกับประชาชน
************************ 30 ตุลาคม 2561
รัฐบาลไทย-ข่าวทำเนียบรัฐบาล-"บิ๊กบี้ "เดินหน้าขยายตลาดแรงงานไทยในอิสราเอล พร้อมเพิ่มคุณภาพชีวิตแรงงานทุกด้าน
วันพฤหัสบดีที่ 4 พฤษภาคม 2560
"บิ๊กบี้ "เดินหน้าขยายตลาดแรงงานไทยในอิสราเอล พร้อมเพิ่มคุณภาพชีวิตแรงงานทุกด้าน
​วันนี้  (3พ.ค) เวลา 14.00 น  เวลาท้องถิ่นของรัฐอิสราเอล พลเอก ศิริชัย ดิษฐกุล รัฐมนตรีว่าการกระทรวงแรงงาน  พร้อมคณะ เดินทางไปเยี่ยมแรงงานไทยเขตภาคกลางของอิสราเอล พร้อมกล่าวให้โอวาทแรงงานไทยซึ่งส่วนใหญ่เป็นแรงงานในภาคเกษตร โดยถือโอกาสนี้ได้พูดคุยกับ
นายมาลัย มาเพ็ง ชาวนครพนม อายุ 39 ปี หนึ่งในลูกจ้างที่เป็นคนไทย 3 คน ทํางาน ณ Moshav petahia สวนสตรอว์เบอร์รี่ลอยฟ้า เปิดเผยว่า ได้รับทราบการรับสมัครงานจากสํานักงานจัดหางานจังหวัดนครพนม และสมัครมาทํางาน ที่อิสราเอล ได้ 3 ปี โดยได้รับเงินค่าจ้างเป็นธรรม ที่สําคัญนายจ้างได้ใช้เทคโนโลยีเข้ามาช่วยในการปลูกสตรอว์เบอร์รี่ ทําให้ได้รับความรู้ และพร้อมที่จะนําความรู้กลับไปทดลองปลูกในประเทศไทยบ้าง
ด้านนายกิตติศักดิ์ ฉัตรเกษ อายุ 33 ปี ชาวอุดรธานี เล่าให้ฟังว่า มาทํางานในไร่องุ่น ครบ 5 ปี แล้ว และกําลังจะกลับประเทศไทย เนื่องจากสิ้นสุดสัญญาจ้าง และต้องการให้กระทรวงแรงงาน จัดทีมแพทย์ พยาบาล มาดูแลสุขภาพแรงงานเป็นประจําทุกปี พร้อมฝากถึงคนไทยที่ต้องการมาทํางานที่ อิสราเอลว่า พื้นที่ส่วนใหญ่เป็นพื้นที่เกษตรกรรมบางแห่งสภาพอากาศจะร้อนหากมาทํางาน ที่นี่ ขอให้มีความอดทนต่องานและสภาพอากาศที่แตกต่างจากประเทศไทย
ทั้งนี้ รัฐมนตรีว่าการกระทรวงแรงงาน ได้กล่าวเพิ่มเติมว่า รัฐบาลโดยกระทรวงแรงงานมีความตั้งใจที่จะพัฒนาคุณภาพชีวิตของแรงงานไทยในต่างประเทศให้มีมาตรฐานที่ดี ให้ได้รับสวัสดิการ ได้รับค่าจ้างค่าตอบแทนที่เป็นธรรม และการดูแลคุ้มครองสิทธิประโยชน์ รวมทั้งจะจัดทีมแพทย์มาตรวจสุขภาพ คนงานไทย ตลอดจนหาแนวทางสร้างความร่วมมือระหว่างหน่วยงานต่าง ๆ ที่จะเป็นประโยชน์แก่ทั้งสองฝ่ายต่อไป
นอกจากนี้ รัฐมนตรีว่าการกระทรวงแรงงานและคณะ ยังได้ไปเยี่ยมแรงงานไทยเขตภาคกลางของอิสราเอล ณ Moshav Petahia สวนสตรอว์เบอร์รี่ลอยฟ้า Moshav Arugot สวนผลไม้และดอกไม้ และMoshav Lakhish ฟาร์มองุ่น โดยได้นําอุปกรณ์การเล่นเซปักตะกร้อ ไปมอบให้แรงงานไทย เพื่อจะได้ออกกําลังกายยามว่างจากงาน อีกด้วย
-------------------------------------------------------
กลุ่มงานโฆษกและการข่าว/กองเผยแพร่และประชาสัมพันธ์/
รภัสสา พานิกุล– ข่าว/สมภพ ศีลบุตร – ภาพ/ 4 พฤษภาคม 2560
รัฐบาลไทย-ข่าวทำเนียบรัฐบาล-กรุงไทยจัดหนักฟรีค่าธรรมเนียม ดูแลประชาชนอย่างต่อเนื่องทั่วถึงและยั่งยืน
วันพุธที่ 28 มีนาคม 2561
กรุงไทยจัดหนักฟรีค่าธรรมเนียม ดูแลประชาชนอย่างต่อเนื่องทั่วถึงและยั่งยืน
ตั้งแต่วันที่ 29 มีนาคมนี้ เป็นต้นไป ธนาคารกรุงไทยไม่คิดค่าธรรมเนียมการโอนเงินข้ามเขต หรือโอนต่างธนาคารแบบทันที จ่ายบิลค่าสินค้าและบริการ บริการเติมเงิน ผ่าน KTB netbank จนถึงสิ้นปีนี้
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ตั้งแต่วันที่ 29 มีนาคมนี้ เป็นต้นไป ธนาคารกรุงไทยไม่คิดค่าธรรมเนียมการโอนเงินข้ามเขต หรือโอนต่างธนาคารแบบทันที จ่ายบิลค่าสินค้าและบริการ บริการเติมเงิน ผ่าน KTB netbank จนถึงสิ้นปีนี้ ถือเป็นอีกมาตรการหนึ่ง ที่สนับสนุนให้ประชาชนใช้ช่องทางอิเล็กทรอนิกส์มากขึ้น ผลักดันสู่สังคมไร้เงินสดอย่างแท้จริง
“ที่ผ่านมา ธนาคารกรุงไทยในฐานะธนาคารพาณิชย์ของรัฐ ได้สนับสนุนการดําเนินนโยบายด้านเศรษฐกิจของรัฐบาลอย่างจริงจังและต่อเนื่อง ทั้งในส่วนของภาคเศรษฐกิจพื้นฐานที่ธนาคารมุ่งลดภาระต้นทุนทางการเงินของผู้ประกอบการรายย่อยและประชาชนทั่วไป โดยคิดอัตราดอกเบี้ยสําหรับลูกค้ารายย่อย (MRR) ในอัตราที่ต่ําที่สุดในระบบธนาคารพาณิชย์ เพียง 7.12% ต่อปี และเป็นกลไกสําคัญในการสนับสนุนนโยบาย National e-Payment อย่างต่อเนื่อง ทั้งจากการสนับสนุนการออกบัตรสวัสดิการแห่งรัฐจํานวนกว่า 11 ล้านใบ ที่ช่วยให้ผู้มีรายได้น้อยในทุกพื้นที่ได้รับเงินสวัสดิการรวมกว่า 3,000 ล้านบาทต่อเดือน และจากการติดตั้งเครื่อง EDC ร้านธงฟ้าประชารัฐ ทุกอําเภอทั่วประเทศกว่า 2 หมื่นร้านค้า และล่าสุด เมื่อวันที่ 27 มีนาคมที่ผ่านมา ได้ติดตั้ง EDC พร้อมบริการสแกน QR ที่หน่วยงานราชการเกือบ 7,200 จุดทั่วประเทศ พร้อมออกบัตร “กรุงไทยพร้อมจ่าย” ที่ไม่มีค่าธรรมเนียมใดๆทั้งสิ้น สําหรับประชาชนที่ไม่มีบัญชีธนาคาร เพื่อให้ประชาชนและภาคธุรกิจสามารถใช้บริการรับจ่ายเงินกับหน่วยงานราชการผ่านช่องทางอิเล็กทรอนิกส์ และธนาคารคาดว่า การยกเว้นค่าธรรมเนียมการทําธุรกรรมผ่าน KTB netbank ในครั้งนี้ จะช่วยให้ปริมาณการทําธุรกรรมทางการเงินเพิ่มขึ้นกว่าเท่าตัว ส่งผลเชิงบวกต่อประสิทธิภาพการดําเนินงานและลดค่าใช้จ่ายทั้งในส่วนของลูกค้าและในภาพรวมของประเทศ”
นายผยง ศรีวณิช กล่าวต่อว่า ธนาคารกรุงไทยยึดมั่นในบทบาทธนาคารพาณิชย์ของรัฐที่ต้องการสนับสนุนและส่งเสริมให้ทุกภาคส่วน โดยเฉพาะประชาชนในทุกพื้นที่สามารถเข้าถึงและใช้บริการทางการเงินผ่านช่องทางอิเล็กทรอนิกส์ด้วยต้นทุนที่ต่ําอย่างทั่วถึงเท่าเทียมกัน ซึ่งธนาคารได้ดําเนินการมาอย่างต่อเนื่อง การยกเว้นค่าธรรมเนียมการทําธุรกรรมในครั้งนี้ เป็นเพียงหนึ่งในมาตรการของธนาคารตามยุทธศาสตร์ดังกล่าวและรู้สึกยินดีที่ธนาคารใหญ่ๆ ได้มีส่วนร่วมในการสนับสนุนสังคมไร้เงินสด โดยการลดค่าธรรมเนียมการใช้บริการผ่านช่องทางออนไลน์แบงกิ้งด้วยเช่นกัน สําหรับธนาคารกรุงไทย เรามุ่งเน้นการดูแลลูกค้าในทุกพื้นที่ให้มีโอกาสใช้บริการทางการเงินอย่างทั่วถึงและยั่งยืน
ฝ่ายสื่อสารองค์กรและภาพลักษณ์
โทร. 0-2208-4174-8
รัฐบาลไทย-ข่าวทำเนียบรัฐบาล-“ยุติธรรม” ใช้แนวทาง UNODC ส่งเสริมการศึกษาด้านการต่อต้านการทุจริตในประเทศไทย
วันพุธที่ 6 กันยายน 2560
“ยุติธรรม” ใช้แนวทาง UNODC ส่งเสริมการศึกษาด้านการต่อต้านการทุจริตในประเทศไทย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมกลุ่มย่อยเรื่อง “การส่งเสริมการศึกษาเกี่ยวกับการต่อต้านการทุจริต”
เมื่อวันอังคารที่ 5 กันยายน 2560 เวลา 09.30 น.
ณ ห้องประชุมกระทรวงยุติธรรม 1 ชั้น 9
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมกลุ่มย่อยเรื่อง “การส่งเสริมการศึกษาเกี่ยวกับการต่อต้านการทุจริต”
โดยมี Ms. Candice Welsch หัวหน้าฝ่ายสนับสนุนการปฏิบัติ
สํานักงานว่าด้วยยาเสพติดและอาชญากรรมแห่งสหประชาชาติ (UNODC) และคณะ เป็นผู้นําเสนอ
พร้อมด้วยนายทรงศัก สายเชื้อ เอกอัครราชทูต ณ กรุงเวียนนา
ผู้แทนจากหน่วยงานในสังกัดกระทรวงยุติธรรม และผู้แทนจากหน่วยงานที่เกี่ยวข้อง เข้าร่วมฯ
ปลัดกระทรวงยุติธรรม กล่าวว่า กระทรวงยุติธรรมมีภารกิจหนึ่งที่สําคัญ คือ เรื่องการต่อต้านการทุจริต
และการดูแลให้กระบวนการยุติธรรมทางอาญามีความโปร่งใส ภายใต้กรอบการบริหารงานยุติธรรมแห่งชาติ
โดยการเชิญหน่วยงานที่เกี่ยวข้องในเรื่องระบบการศึกษาและเรื่องการต่อต้านการทุจริตแห่งชาติ
รวมทั้งผู้แทนจาก UNODC มาร่วมกันหารือในรายละเอียดในครั้งนี้
ซึ่งเป็นเรื่องการป้องกันปัญหาทุจริตที่ UNODC ได้กําหนดไว้ 3 ประเด็น
ประกอบด้วย 1) เรื่องการศึกษา 2) เรื่องคุณธรรม
และ 3) เรื่องอื่น ๆ ทั่วไปที่เกี่ยวข้องกับความร่วมมือระหว่างประเทศ
เพื่อแลกเปลี่ยนความคิดเห็นและพิจารณาว่าจะสามารถนําแนวทางดังกล่าวมาประยุกต์ใช้กับประเทศไทยเพื่อให้การบูรณาการการทํางานต่อต้านการทุจริตในภุมิภาคมีความก้าวหน้ายิ่งขึ้นต่อไป
โดย UNODC มองว่าการศึกษาถือเป็นเครื่องมือสําคัญของการป้องกันอาชญากรรมและการทุจริต
โดยจะเน้นการศึกษาสําหรับเด็กและเยาวชนเพื่อเป็นพื้นฐานในการส่งเสริมวัฒนธรรม
ที่สนับสนุนหลักนิติธรรมการป้องกันอาชญากรรมและความยุติธรรมทางอาญา
รัฐบาลไทย-ข่าวทำเนียบรัฐบาล-รองนรม.จุรินทร์ ผลักดันแผนปฏิบัติการผู้สูงอายุ “สูงวัยอย่างมีพลัง” ตามเป้าหมายวาระแห่งชาติ
วันจันทร์ที่ 28 ตุลาคม 2562
รองนรม.จุรินทร์ ผลักดันแผนปฏิบัติการผู้สูงอายุ “สูงวัยอย่างมีพลัง” ตามเป้าหมายวาระแห่งชาติ
รองนรม.จุรินทร์ ผลักดันแผนปฏิบัติการผู้สูงอายุ “สูงวัยอย่างมีพลัง” ตามเป้าหมายวาระแห่งชาติ
นางสาวรัชดา ธนาดิเรก รองโฆษกประจําสํานักนายกรัฐมนตรี รายงานว่า ตามที่รัฐบาลได้กําหนดให้ประเด็นสังคมสูงอายุเป็นวาระแห่งชาติ วันนี้รองนายกรัฐมนตรี นายจุรินทร์ ลักษณวิศิษฏ์ เป็นประธานการประชุมคณะกรรมการผู้สูงอายุแห่งชาติ และได้รับทราบสถานการณ์ผู้สูงอายุไทย ซึ่งในปี 2561 พบว่า มีประชากรไทยที่เป็นผู้สูงอายุ (อายุเกิน 60 ปี) 12 ล้านคน หรือคิดเป็นร้อยละ18 ผู้สูงอายุช่วง 60-64 ปี ซึ่งส่วนมากยังมีสุขภาพดีและมีศักยภาพในการทํางาน แต่มีถึงร้อยละ 41 ที่ไม่ได้ทํางาน หรือ หยุดทํางาน มากไปกว่านั้นยังมีคนจํานวนมากที่กําลังเข้าสู่วัยสูงอายุแต่ขาดความตระหนักต่อการเข้าสู่วัยสูงอายุ
ทั้งนี้ ที่ประชุมเห็นชอบแนวทางการส่งเสริมแนวทาง “สูงวัยอย่างมีพลัง” โดยเน้นการเสริมทักษะใหม่แก่แรงงานผู้สูงอายุ การออกแบบการทํางานให้ยืดหยุ่นและสร้างแรงจูงใจให้นายจ้างที่จ้างผู้สูงอายุ ส่งเสริมให้แรงงานนอกระบบเป็นสมาชิกกองทุนการออมแห่งชาติ ส่งเสริมองค์กรปกครองส่วนท้องถิ่นและกิจกรรม CSR ภาคประชาชนในการสร้างงานผู้สูงอายุที่เป็นแรงงานนอกระบบ
มากไปกว่านั้น นายจุรินทร์ได้กําชับการขับเคลื่อนแผนปฏิบัติการด้านผู้สูงอายุระยะ 3 ปี (พ.ศ. 2563 -2565) ให้บรรลุเป้าหมาย ซึ่งประกอบด้วย การเตรียมความพร้อมประชากรเพื่อวัยสูงอายุที่มีคุณภาพ การส่งเสริมและพัฒนาผู้สูงอายุ การพัฒนาบุคลากรด้านผู้สูงอายุ (เพื่อดูแลผู้สูงอายุ) หากขับเคลื่อนแผนงานสู่โครงการในระดับทัองถิ่นได้ตามเป้า เชื่อมั่นว่าผู้สูงอายุไทยจะเป็นกําลังสําคัญในการดูแลและขับเคลื่อนสังคม
รัฐบาลไทย-ข่าวทำเนียบรัฐบาล-ก.แรงงาน ชะลอส่งแรงงานไทยไปประเทศกลุ่มเสี่ยง [กระทรวงแรงงาน]
วันเสาร์ที่ 11 เมษายน 2563
ก.แรงงาน ชะลอส่งแรงงานไทยไปประเทศกลุ่มเสี่ยง [กระทรวงแรงงาน]
ก.แรงงาน ชะลอส่งแรงงานไทยไปประเทศกลุ่มเสี่ยง
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เผย สถานการณ์การจัดส่งแรงงานไทยไปทํางานต่างประเทศช่วงการแพร่ระบาดของโรค COVID-19 ชะลอจัดส่งแรงงานไทยไปทํางานในประเทศกลุ่มเสี่ยงจากการแพร่ระบาด โดยเฉพาะประเทศอิสราเอล หลังรัฐบาลอิสราเอลขอความร่วมมือให้ไทยชะลอการจัดส่งแรงงานตามความร่วมมือ ไทย-อิสราเอล เพื่อการจัดหางาน (TIC) ออกไปก่อน ส่วนประเทศปลายทางอื่น ขึ้นอยู่กับมาตรการการอนุญาตเดินทางเข้าออกประเทศ ซึ่งปัจจุบันมีประเทศระงับการเดินทางเข้าประเทศชั่วคราว ได้แก่ กาตาร์ บาห์เรน ญี่ปุ่น มาเลเซีย และหากได้รับอนุญาตให้เดินทางเข้าประเทศได้แล้วต้องปฏิบัติตามประกาศและมาตรการของภาครัฐในประเทศนั้น ๆ ที่กําหนดไว้อย่างเคร่งครัดด้วย
“ส่วนการเดินทางไปทํางานประเทศอื่น ๆ ที่กรมการจัดหางานเป็นผู้จัดส่ง เช่น สาธารณรัฐเกาหลี ภายใต้ระบบการจ้างแรงงานต่างชาติ (EPS) นั้น คนหางานควรตรวจสอบข้อมูลการแพร่ระบาดของโรคติดเชื้อไวรัสโคโรนา (COVID-19) ในสาธารณรัฐเกาหลีก่อนเพื่อวางแผนการเดินทาง โดยหากประสงค์จะเดินทางจะต้องปฏิบัติตามมาตรการป้องกันตามที่ทางสาธารณรัฐเกาหลีกําหนด เช่น การกักตัวเพื่อเฝ้าดูอาการ 14 วัน อย่างไรก็ดีถึงแม้ว่าอิสราเอล จะถือว่าเป็นตลาดแรงงานใหญ่ของไทย แต่ขณะนี้ยังไม่มีผลกระทบกับการจัดส่งแรงงานไทยไปทํางานต่างประเทศในภาพรวม” รัฐมนตรีว่าการกระทรวงแรงงาน กล่าว
ด้าน นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า ในสถานการณ์ของการแพร่ระบาดโรคโควิด-19 การจัดส่งแรงงานไทยไปทํางานต่างประเทศและการปฏิบัติต่างๆ ของกรมการจัดหางานจะดําเนินการอยู่ภายใต้นโยบายและประกาศกําหนดของรัฐบาลอย่างเคร่งครัด อย่างไรก็ดี จากสถิติเดือนมีนาคม 2563 ที่ผ่านมา ก่อนที่รัฐบาลจะมีการประกาศสถานการณ์ฉุกเฉิน มีคนหางานไปทํางานต่างประเทศผ่านด่านตรวจคนหางานสุวรรณภูมิ จํานวนทั้งสิ้น 3,737 คน นิยมเดินทางไปทํางานในไต้หวันมากที่สุด จํานวน 1,648 คน รองมาเป็น สาธารณรัฐเกาหลี จํานวน 457 คน และญี่ปุ่น จํานวน 301 คน ขณะเดียวกันได้ระงับการเดินทางของผู้ที่มีพฤติการณ์จะลักลอบไปทํางานในต่างประเทศและ ให้การยอมรับว่าจะไปทํางานในต่างประเทศ จํานวน 56 คน โดยระงับผู้ที่จะเดินทางไปสาธารณรัฐเกาหลีมากที่สุด จํานวน 31 คน รองลงมาเป็นโอมาน 17 คน และสหรัฐอาหรับเอมิเรตส์ 5 คน ตามลําดับ
รัฐบาลไทย-ข่าวทำเนียบรัฐบาล-รมว. คค. พร้อมคณะ มาพบนายกรัฐมนตรี เพื่อประชาสัมพันธ์การจัดงาน "คลองผดุงสุขใจ คมนาคม เชื่อมไทย เชื่อมโลก" รวมสินค้าจากทั่วประเทศมาจำหน่ายราคาย่อมเยามากมาย
วันอังคารที่ 1 พฤศจิกายน 2559
รมว. คค. พร้อมคณะ มาพบนายกรัฐมนตรี เพื่อประชาสัมพันธ์การจัดงาน "คลองผดุงสุขใจ คมนาคม เชื่อมไทย เชื่อมโลก" รวมสินค้าจากทั่วประเทศมาจําหน่ายราคาย่อมเยามากมาย
รมว. คค. พร้อมคณะ มาพบนายกรัฐมนตรี เพื่อประชาสัมพันธ์การจัดงาน "คลองผดุงสุขใจ คมนาคม เชื่อมไทย เชื่อมโลก" รวมสินค้าจากทั่วประเทศมาจําหน่ายราคาย่อมเยามากมาย
วันนี้ (4 ตุลาคม 2559) เวลา 09:00 น. ณ บริเวณด้านหน้าตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายอาคม เติมพิทยาไพสิฐ รัฐมนตรีว่าการกระทรวงคมนาคม นําคณะมาพบ พลเอกประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงาน "คลองผดุงสุขใจ คมนาคม เชื่อมไทย เชื่อมโลก"
รัฐมนตรีว่าการกระทรวงคมนาคม รายงานว่า กระทรวงคมนาคมด้วยความร่วมมือของสํานักเลขาธิการนายกรัฐมนตรี ให้เป็นเจ้าภาพจัดงานตลาดคลองผดุงกรุงเกษม ระหว่างวันที่ 5 - 25 ตุลาคม 2000 559 ตั้งแต่เวลา 10:00 น. จนถึง 19:00 น. ภายใต้ชื่องาน "คลองผดุงสุขใจ คมนาคม เชื่อมไทย เชื่อมโลก" โดยภายในงานจะมีการจัดแสดงสินค้าอย่างเป็นสัดส่วน อาทิเช่น 1) การจําหน่ายสินค้าจากชุมชนและอาหารกันเชียว 2) การให้บริการและจําหน่ายบัตรโดยสารของหน่วยงานในสังกัดกระทรวงฯ ในราคาพิเศษ 3) ส่วนการจัดแสดงนิทรรศการ และ 4) การจัดกิจกรรมต่าง ๆ อีกมากมาย
โอกาสนี้ รัฐมนตรีว่าการกระทรวงคมนาคม ให้การต้อนรับนายกรัฐมนตรี พร้อมกับนําเยี่ยมชมการจัดแสดงสินค้าตัวอย่าง อาทิเช่น เสื่อชูชีพ จากกรมเจ้าท่า ,ดลยา น้ํามันมะพร้าว , โลชั่นมะพร้าวกันยุง , วิตามินบํารุงผมจากมะพร้าว จว.สุราษธานี , จันทิรา ผลิตภัณฑ์ทําจากดอกไม้เพื่อสุขภาพ จ.เพชรบุรี ,
ขนมสิบไส้ปลากระพง , ปลาสลิด จ.สมุทรปราการ (ขนมปั้นสิยปลาสลิด , ขนมปั้นสิบปลากระพง , ขนมปั้นสิบเห็ด 5 ชนิด) ขนมปั้นสิบเพลินตา และขนมหวานคุณยายกิมล้วน ได้แก่ ขนมชั้น ขนมหม้อแกง ข้าวเหนียวตัดหน้างา ขนมสาลี่มะพร้าวร้านแม่อํานวยปลาสลิด จ.สมุทรปราการ
นายกรัฐมนตรี ได้ทดลองชิมตัวอย่างขนมไทยที่ได้นํามาจัดแสดง และสั่งซื้อขนมไทยทั้งหมดไว้แจกจ่ายให้รัฐมนตรีที่ประชุม ครม. พร้อมกล่าวว่า สินค้าที่ทั้งหมดนี้ ถือว่าเป็นสินค้าที่ดี ส่วนการจําหน่ายสินค้าให้ได้นั้น จะต้องมีหาแหล่งรองรับด้วย มิฉะนั้นก็ไม่สามารถจําหน่ายได้และควรนําสินค้าทั้งหมดนี้ สร้างวงจรห่วงโซ่ในการผลิตและบริโภคแบบครบครั้น เชื่อมโยงการผลิตเข้าหากันให้ได้ทั้งหมด อย่างไรก็ตาม สินค้าที่เป็นอยู่ถือว่าเป็นสินค้าที่ดี เพียงแต่ต้องคิดหาวิธีการจ่าย รูปแบบการผลิตของสินค้าเหล่านี้เพิมเติ่ม ให้มีความแตกต่างจากที่มีอยู่แล้วในตลาด สร้างจุดที่สามารถดึงดูดผู้บริโภค นําสิ่งที่มีมาประยุกต์ตามความต้องการของผู้บริโภค รวมไปถึงการผลิตตรงตามความต้องการของตลาดโลกให้ได้อีกด้วย
ทั้งนี้ รัฐมนตรีว่าการกระทรวงคมนาคม ได้ขอเชิญชวนให้ประชาชนผู้สนใจเข้าร่วมงานดังกล่าว รวมทั้งเลือกซื้อสินค้าและอาหารจากชุมชนที่มีชื่อเสียงทั่วประเทศ ร่วมสนุกในกิจกรรมต่าง ๆ ภายในงานระหว่างวันที่ 5 ถึง 25 ตุลาคม 2559 เวลา 10:00 น. ถึง 19:00 น. ณ บริเวณริมคลองผดุงกรุงเกษม ด้านข้างทําเนียบรัฐบาล โดยได้อํานวยความสะดวกให้กับประชาชนที่เดินทางมาร่วมชมงานฯ ด้วยการจัดรถโดยสารประจําทางเฉพาะกิจให้บริการฟรีจํานวน 2 สายจาก สนามหลวงถึงตลาดของผดุงฯ และอนุสาวรีย์ชัยฯ ถึงคลองผดุงฯ ตั้งแต่เวลา 09:30 น. ถึง 19:00 น. สําหรับกรุงเทพมหานคร กองทัพเรือได้จากให้บริการเดินเรือในคลองผดุงกรุงเกษม จากหัวลําโพงถึงเทเวศร์ ฟรีทุกวันอีกด้วย
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ยุติธรรม เตรียมผลักดันแนวคิดการสร้างนิคมอุตสาหกรรมราชทัณฑ์ สร้างอาชีพให้ผู้พ้นโทษมีงานทำ
วันจันทร์ที่ 8 มิถุนายน 2563
รมว.ยุติธรรม เตรียมผลักดันแนวคิดการสร้างนิคมอุตสาหกรรมราชทัณฑ์ สร้างอาชีพให้ผู้พ้นโทษมีงานทํา
รมว.ยุติธรรม เตรียมผลักดันแนวคิดการสร้างนิคมอุตสาหกรรมราชทัณฑ์ สร้างอาชีพให้ผู้พ้นโทษมีงานทํา
ในวันศุกร์ที่ ๕ มิถุนายน ๒๕๖๓ เวลา ๑๐.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการขับเคลื่อนงานสิทธิมนุษยชนของประเทศไทย ครั้งที่ ๑/๒๕๖๓ โดยมี ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย คณะกรรมการผู้ทรงคุณวุฒิจากหน่วยงานที่เกี่ยวข้อง อาทิ กระทรวงกลาโหม กระทรวงการต่างประเทศ กระทรวงการพัฒนาสังคมและความมั่นคงของมนุษย์ ฯลฯ เข้าร่วมประชุม
นายสมศักดิ์ฯ กล่าวว่า ในด้านสิทธิมนุษยชนของผู้ต้องขังตนให้ความสําคัญกับการลดความแออัดของผู้ต้องขังในเรือนจํา ทั้งกระบวนการนําอุปกรณ์อิเล็กทรอนิกส์ติดตามตัว (Electronic Monitoring : EM) หรือกําไล EM มาใช้กับผู้ต้องขัง การเร่งทําเรือนนอน ๒ ชั้น เพื่อลดความแออัดเวลานอน ซึ่งบางเรือนจําเริ่มลงมือทําแล้ว ที่นอนผู้ต้องขังต่อคนนั้นประมาณ ๑.๒ ตารางเมตร อากาศต้องถ่ายเท ถูกสุขลักษณะเป็นสําคัญ และกําลังประสานกระทรวงการคลังให้ลดภาษีกับบริษัทที่รับผู้ต้องขังที่พ้นโทษเข้าทํางาน
"ตนเตรียมผลักดันแนวคิดการสร้างนิคมอุตสาหกรรมราชทัณฑ์ เพื่อสร้างงาน สร้างอาชีพให้ผู้พ้นโทษสามารถประกอบอาชีพเลี้ยงตนเองและครอบครัวในทางที่ถูกต้อง" รมว.ยุติธรรม กล่าว
นอกจากนี้ ตนได้ฝากถึงคณะกรรมการชุดนี้ว่า ในส่วนของประเด็นนักเรียนหญิงชั้นมัธยมศึกษาปีที่ ๒ และ ๔ ถูกครูและรุ่นพี่​ รวม ๗ คน ข่มขืนที่จังหวัดมุกดาหาร น่าจะเป็นกรณีศึกษาเพื่อให้มีกระบวนการนําคนผิดมาลงโทษให้ได้โดยเร็ว รวมถึงการประชาสัมพันธ์สร้างการตระหนักรู้ เพื่อเป็นการหยุดยั้งไม่ให้คนคิดจะกระทําความผิดในลักษณะดังกล่าวอีก
รัฐบาลไทย-ข่าวทำเนียบรัฐบาล-สมอ. ปรับปรุงมาตรฐานกระติกน้ำร้อนไฟฟ้าใหม่ มีผลบังคับใช้ 7 พฤศจิกายน 2560
วันพุธที่ 23 สิงหาคม 2560
สมอ. ปรับปรุงมาตรฐานกระติกน้ําร้อนไฟฟ้าใหม่ มีผลบังคับใช้ 7 พฤศจิกายน 2560
สมอ.ปรับปรุงมาตรฐานกระติกน้ําร้อนไฟฟ้าใหม่ หลัก กมอ. เห็นชอบให้ยกเลิกฉบับเก่า โดยผ่านขั้นตอนการทําประชาพิจารณ์และประกาศในราชกิจจานุเบกษาแล้ว จะมีผลบังคับใช้ 7พฤศจิกายน นี้
รัฐบาลไทย-ข่าวทำเนียบรัฐบาล-ความเชื่อมั่นนักธุรกิจกระเตื้องขึ้น หลังส่งออกและการลงทุนภาครัฐฟื้นตัว
วันพฤหัสบดีที่ 1 มิถุนายน 2560
ความเชื่อมั่นนักธุรกิจกระเตื้องขึ้น หลังส่งออกและการลงทุนภาครัฐฟื้นตัว
ดัชนีธุรกิจกรุงไทยไตรมาส 1/2560 เพิ่มขึ้นต่อเนื่องเป็นไตรมาสที่ 2 สะท้อนเศรษฐกิจที่ขยายตัวอย่างค่อยเป็นค่อยไป ตามแรงหนุนของมาตรการภาครัฐ และการส่งออกที่ฟื้นตัวดีกว่าคาดการณ์  ชี้แนวโน้มความเชื่อมั่นในไตรมาสที่ 2 มีโอกาสทรงตัว
ดัชนีธุรกิจกรุงไทยไตรมาส 1/2560 เพิ่มขึ้นต่อเนื่องเป็นไตรมาสที่ 2 สะท้อนเศรษฐกิจที่ขยายตัวอย่างค่อยเป็นค่อยไป ตามแรงหนุนของมาตรการภาครัฐ และการส่งออกที่ฟื้นตัวดีกว่าคาดการณ์ ชี้แนวโน้มความเชื่อมั่นในไตรมาสที่ 2 มีโอกาสทรงตัว จากความกังวลของนักธุรกิจต่ออุปสงค์ในประเทศที่ยังเปราะบาง ค่าเงินผันผวน และความไม่แน่นอนของปัจจัยต่างประเทศ
นายพูลพัฒน์ ศรีเปล่ง รองกรรมการผู้จัดการใหญ่ สายงานบริหารความเสี่ยง ธนาคารกรุงไทย เปิดเผยว่า จากการจัดทําดัชนีธุรกิจกรุงไทย (Krung Thai Business Index: KTBI) ซึ่งธนาคารได้สํารวจความเชื่อมั่นของลูกค้านักธุรกิจกว่า 2,200 รายทั่วประเทศ โดยสํารวจทุกไตรมาสนั้น ปรากฏว่าในไตรมาสที่ผ่านมา ดัชนีเพิ่มขึ้นเหนือระดับปกติ ต่อเนื่องจากไตรมาสสุดท้ายของปีที่ผ่านมา สอดคล้องกับการขยายตัวของ GDP ไตรมาสแรก โดย 4 กลุ่มธุรกิจที่มีความเชื่อมั่นเพิ่มขึ้น และอยู่เหนือระดับปกติ ได้แก่ ธุรกิจการเงินและประกันภัย ธุรกิจก่อสร้าง โดยเฉพาะกลุ่มรับเหมาโครงการภาครัฐ ธุรกิจพาณิชยกรรม ได้แก่ธุรกิจขายรถยนต์ในประเทศ ร้านค้าวัสดุก่อสร้าง ธุรกิจขายอาหารและเครื่องดื่ม ขายปลีกน้ํามันและเชื้อเพลิง ธุรกิจอุตสาหกรรม ประกอบด้วยอุตสาหกรรมเหมืองหิน ทราย ผลิตวัสดุก่อสร้าง ชิ้นส่วนยานยนต์ ผลิตอาหาร ผลิตยางแผ่น และยางแท่ง โดยธุรกิจเหล่านี้ ส่วนใหญ่ยอดขายเพิ่มขึ้น หรือได้รับประโยชน์จากการฟื้นตัวของเศรษฐกิจ
“หากจําแนกตามภูมิภาค พบว่าความเชื่อมั่นของนักธุรกิจเพิ่มขึ้นใน 4 ภูมิภาค ได้แก่ กรุงเทพฯและปริมณฑล ซึ่งได้รับผลบวกจากการเดินหน้าลงทุนในโครงสร้างพื้นฐานของภาครัฐมากที่สุด ภาคกลางและภาคตะวันตก ความเชื่อมั่นเพิ่มขึ้นมากที่สุดเมื่อเทียบกับภูมิภาคอื่นๆ ปัจจัยบวกมาจากการส่งออกสินค้าและการค้าชายแดนฝั่งตะวันตก โดยการส่งสินค้าอิเล็กทรอนิกส์ น้ําตาล และเครื่องดื่มช่วยหนุนธุรกิจในภูมิภาค ภาคเหนือ ความเชื่อมั่นเพิ่มขึ้นเล็กน้อย ซึ่งได้รับอานิสงค์จากการท่องเที่ยวที่ยังขยายตัวในเกณฑ์ดี ภาคตะวันออกเฉียงเหนือ ความเชื่อมั่นเพิ่มขึ้นจากแรงหนุนของรายได้เกษตรกรที่ดีขึ้น โดยเฉพาะกลุ่มผู้ปลูกอ้อยและยางพารา อย่างไรก็ดี ผลกระทบจากน้ําท่วมรุนแรงในพื้นที่ภาคใต้ และความซบเซาในภาคอสังหาริมทรัพย์ ทําให้ความเชื่อมั่นในภาคตะวันออกและภาคใต้ลดลง”
นายพูลพัฒน์ ศรีเปล่ง กล่าวต่อไปว่า ผลสํารวจยังพบว่านักธุรกิจคาดหวังว่าเศรษฐกิจโดยรวม จะมีแรงหนุนจากการใช้จ่ายภาครัฐ เม็ดเงินพัฒนากลุ่มจังหวัดจากงบกลางปีที่จะเข้าสู่ระบบเศรษฐกิจมากขึ้น รวมถึงการเร่งลงทุนในโครงสร้างพื้นฐานด้านคมนาคม และในเขตเศรษฐกิจ EEC แต่ยังมีความกังวลต่ออุปสงค์ในประเทศที่ยังเปราะบาง ค่าเงินผันผวน ความล่าช้าของการลงทุนภาครัฐ และความไม่แน่นอนของปัจจัยต่างประเทศ สําหรับแนวโน้มความเชื่อมั่นในไตรมาสที่ 2 คาดว่ามีโอกาสทรงตัว แม้ว่าภาพรวมเศรษฐกิจยังอยู่ในทิศทางฟื้นตัว เนื่องจากพืชผลสําคัญบางชนิด เช่น ยางพารา ปาล์มน้ํามัน และข้าว ราคาเริ่มปรับลดลงจากไตรมาสก่อนหน้า การลงทุนภาคเอกชนที่ยังไม่ฟื้นตัวดี รวมทั้งเหตุการณ์ความรุนแรงที่เกิดขึ้นบ่อยครั้ง
ฝ่ายสื่อสารองค์กรและภาพลักษณ์
โทร. 0-2208-4174-7